text:
DNA tuo kaapelista tutut maksu-tv-paketit antenniverkkoon | MK Digiasennus
DNA tuo kaapelista tutut maksu-tv-paketit antenniverkkoon
DNA juhlistaa antenniverkon maksu-tv-aloitustaan avaamalla laajan joukon kanavia maksuttomaan katseluun.
Kanavat ilmaiskatselussa 18.-31.8.2011 välisenä aikana.
Ilmaiskatseluun ei tarvita erillistä katselukorttia.
Antenniverkon uudet DNA Welho TV -kanavapaketit tulevat myyntiin torstaina 18. elokuuta. DNA tarjoaa lanseerauksen yhteydessä kahden viikon maksuttoman tutustumiskatselujakson, jolloin suurin osa uusista kanavista on vapaassa katselussa antenniverkon näkyvyysalueella.
DNA käynnistää antenniverkon maksu-tv-palvelut monipuolisella DNA Welho -kanavavalikoimalla. DNA:n antenniverkon kanavavalikoima sisältää sekä normaalitarkkuudella että teräväpiirtona lähetettäviä kanavia. Lisäksi DNA tarjoaa vapaasti räätälöitävän Mix HD -paketin, johon voi valita 8 haluamaansa kanavaa.
Tämänhetkinen DNA:n antenniverkon kanavatarjonta pitää sisällään esimerkiksi monipuolisen Nelosen kanavaperheen sekä 1.9. alkaen Canal+ -kanavavalikoiman. Lisäksi DNA neuvottelee YLE HD kanavan lähetyksestä DNA:n antenniverkossa täysin maksuttomana ja salaamattomana. DNA:n kaapeliverkossa YLE HD on jo tarjolla.
- Haluamme tarjota aidosti laadukkaita palveluita sekä kaapeliverkossa että antenniverkossa, ja olemme hyvin tyytyväisiä tänään lanseerattavaan antenniverkon maksu-tv-tarjontaan. Tärkeitä laadun osatekijöitä ovat suomenkielinen tekstitys, kotimainen ohjelmatarjonta sekä teräväpiirtoinen kuvanlaatu, sanoo DNA:n kuluttajaliiketoiminnasta vastaava johtaja Pekka Väisänen.
Syksyn myötä DNA:n tarjontaan on tulossa lisää maksu-tv-kanavia, kun VHF-A ja -B-kanavanippujen tarjontaa täydentävät toimilupapäätökset on tehty.
Kahden viikon ilmaiskatselu
DNA juhlistaa antenniverkon maksu-tv-aloitustaan avaamalla laajan joukon kanavia maksuttomaan katseluun 18.-31.8.2011 väliseksi ajaksi. Ilmaiskatseluun ei tarvita erillistä katselukorttia.
DNA:n antenniverkon rakentaminen etenee suunnitelman mukaisesti. Kolmella kanavanipulla lähettävän verkon peittoalue kattaa tällä hetkellä noin 50 prosenttia väestöstä, ja vuoden loppuun mennessä verkko laajenee kattamaan yli 85 prosenttia suomalaisista.
DNA:n matkaviestinmastoihin rakennettu antenniverkkoratkaisu on ainutlaatuisella tavalla toteutettu ja se on ehdolla kansainvälisen IBC Innovation Award 2011 -palkinnon saajaksi.
DNA:lla on Suomen laajin teräväpiirtokanavatarjonta sekä kaapeli- että antenniverkossa. Kaapelissa on tarjolla yhteensä 149 kanavaa, joihin kuuluu myös Suomen laajin teräväpiirtokanavien valikoima, kaikkiaan 22 HD-kanavaa. DNA:lta on saatavissa myös kaapeli- ja antenniverkon HD-päätelaitteet sekä tarvittaessa myös antennin suuntaus- ja asennuspalvelu.
DNA:n antenniverkossa ilmaisjakelussa salaamattomana 18.-31.8.2011:
Kanavat näkyvät verkon peittoalueen talouksissa, joissa on toimiva VHF-antenni suunnattuna DNA:n verkon lähetinasemaan sekä DVB-T2 Antenna Ready HD -vastaanotin. Ilmaisjakelun aikana näiden kanavien katseluun ei tarvita katselukorttia.
DNA:n antenniverkon kanavat 18.8. alkaen:
Normaaliresoluution kanavat:
DNA:n antenniverkon maksu-tv-paketit ja normaalihinnat 18.8. alkaen:
DNA Welho TV Antenni S 9,90 e/kk
DNA Welho TV Antenni M 19,90 e/kk
DNA Welho TV Antenni L 34,90 e/kk
DNA Welho TV Antenni Mix HD 29,90 e/kk
Nelonen Paketti 19,95 e/kk
CANAL+ Total 24,95 e/kk
Nelonen Pro -paketti (*) 13,95 e/kk
(*) tilattavissa DNA Welho TV Antenni -pakettien päälle
Antenni TV-kortti 2,52 e/kk
- DNA:n antenniverkon näkyvyysaluekartta: www.dna.fi/nakyvyys
- DNA Welho Antenniasennuspalvelu: www.welho.fi/antenniasennus
- Suomen Satelliitti- ja antenniliiton SANT:in laatima Pientalon antenniopas: www.sant.fi
- Tietoa Antenna Ready HD hyväksytyistä laitteista: www.testatutlaitteet.fi
- IBC Innovation Awards 2011: http://www.dna.fi/DNAOy/Media/Tiedotteet/Sivut/DNAehdollakansainväliseninnovaatiopalkinnonsaajaksi.aspx
DNA Oy on suomalainen tietoliikennekonserni, joka tarjoaa yksityishenkilöille ja yrityksille laadukkaita, viimeisintä teknologiaa hyödyntäviä puhe-, data- ja tv-palveluita. DNA:n liikevaihto vuonna 2010 oli 690 miljoonaa euroa ja liikevoitto 65 miljoonaa euroa. DNA:lla on yli 3 miljoonaa matkaviestin- ja kiinteän verkon asiakkuutta. Lisätietoa osoitteessa www.dna.fi .